b'\n_START_ARTICLE_\nKaragatang Khanty\n_START_PARAGRAPH_\nAng Karagatang Khanty ay isang sinaunang maliit na karagatang umiral malapit sa wakas ng Precambrian hanggang sa Silurian. Ito ay nasa pagitan ng Baltica at kontinenteng Siberia na may mga naghahangganang karagatan ng Panthalassa sa hilaga, Proto-Tethys sa hilagang silangan at Paleo-Tethys sa timog at silangan. Ang karagatang ito ay nabuo nang ang isang maliit na superkontinenteng Proto-Laurasya (sandaling pagkatapos ng pagkakahati ng Pannotia mga 600 milyong taong ang nakalilipas) ay nahati at lumikha ng tatlong mga magkakahiwalay na kontinenteng Laurentia, Baltica, at Siberia. Ang karagatang ito ay nasa pagitan ng Siberia at Baltica. Ang kapatid ng Khanty na Karagatang Iapetus ay nabuo rin sa pagitan ng Laurentia at Baltica. Ang karagatang ito ay nagsara nang ang islang arko na tinatawag na Arkong Sakmariyano ay bumangga sa Baltica. Sa dulong hilagang silangan ng Islang Arko ay isang bagong karagatang tinatawag na Karagatang Ural.'